Mavlono Haybatiy
Mavlono Haybatiy (15–16-asr) – fors-tojik tilida ijod qilgan shoir. Nomi “Majolis un-nafois”ning uchinchi majlisida tilga olinadi. Alisher Navoiy uning Mashhad shahridan ekanligini aytib, quyida­gi baytini keltiradi: Dahoni tangi on xurshidroʻ xoham nakoʻ binam, Na binad diyda hech az xiyragi, chun roʻyi oʻ binam. (Mazmuni: Ul quyosh yuzlining kichik dahanin yaxshilab koʻrgim keladi, (lekin) uning yuziga koʻzim tushishi bilan oq koʻzlarim xira tortib, koʻrmay qoladi).